b'\n_START_ARTICLE_\nMarina Pende\xc5\xa1\n_START_PARAGRAPH_\nMarina Pende\xc5\xa1 (Travnik, 20. kolovoza 1964.) je bosanskohercegova\xc4\x8dka politi\xc4\x8darka koja trenutno obna\xc5\xa1a du\xc5\xbenost ministrice obrane BiH, izaslanice u Domu naroda Parlamentarne skup\xc5\xa1tine BiH, a \xc4\x8dlanica je i Predsjedni\xc5\xa1tva HDZ BiH po polo\xc5\xbeaju i to kao predsjednica Zajednice \xc5\xbeena HDZ BiH Kraljica Katarina Kosa\xc4\x8da.\n_START_SECTION_\n\xc5\xbdivotopis\n_START_PARAGRAPH_\nMarina Pende\xc5\xa1 ro\xc4\x91ena je 20. kolovoza 1964. u Travniku, \xc5\xbdupanija Sredi\xc5\xa1nja Bosna. Osnovnu \xc5\xa1kolu "Bila" u vite\xc5\xa1kom naselju Biliu zavr\xc5\xa1ava 1979. godine nakon \xc4\x8dega upisuje travni\xc4\x8dku gimnaziju koju zavr\xc5\xa1ava 1983. godine. Visoko obrazovanje polazila je u Zagrebu na Vojno-tehni\xc4\x8dkom fakultetu gdje 1988. godine ste\xc4\x8de zvanje diplomirani in\xc5\xbeenjer elektronike. _NEWLINE_Prvo radno iskustvo ste\xc4\x8de u Tehni\xc4\x8dko-remontnom zavodu u Travniku kao samostalni konstruktor. Devedesetih godina, kada dolazi do raspada Jugoslavije i agresije na Bosnu i Hercegovinu dobrovoljno se priklju\xc4\x8duje u Hrvatsko vije\xc4\x87e obrane gdje obavlja du\xc5\xbenost \xc4\x8dasnice, zapovjednice za elektronsko djelovanje Zbornog podru\xc4\x8dja Vitez. Po okon\xc4\x8danju ratnih operacija i uspostave mira na podru\xc4\x8dju Sredi\xc5\xa1nje Bosne postaje rukovoditeljica odjela u Telekomunikacijskom sredi\xc5\xa1tu Sredi\xc5\xa1nja Bosna Hrvatskih telekomunikacija d.d. Mostar._NEWLINE_2003. godine Sabor \xc5\xbdupanije Sredi\xc5\xa1nja Bosna imenuje je, na prijedlog HDZ BiH, za ministricu prostornog ure\xc4\x91enja, obnove i povratka \xc5\xbdupanije Sredi\xc5\xa1nja Bosna, no tu se zadr\xc5\xbeava svega godinu dana. Ve\xc4\x87 2004. godine postaje zamjenica ministra obrane BiH i tu ostaje sve do 2015. godine daju\xc4\x87i vidljiv i kontinuiran doprinos reformi obrambenog sustava u BiH, stvaranju Oru\xc5\xbeanih snaga BiH. Dva mandata bila je zamjenica ministra obrane za upravljanje resursima (2004. \xe2\x80\x93 2007. i 2007. \xe2\x80\x93 2012.), a jedan mandat zamjenica za politiku i planove (2012. \xe2\x80\x93 2015.)._NEWLINE_Zastupni\xc4\x8dki dom Marinu Pende\xc5\xa1 je 1. travnja 2015. godine potvrdio za ministricu obrane \xc4\x8dime je postala prva du\xc5\xbenosnica hrvatske nacionalnosti na \xc4\x8delu ovoga . Njen mandat ostat \xc4\x87e ubilje\xc5\xbeen po dono\xc5\xa1enju dokumenta Pregled obrane i po knji\xc5\xbeenju perspektivne vojne imovine \xc5\xa1to je bio jedan od uvjeta za aktiviranje Akcijskog plana za \xc4\x8dlanstvo u NATO-u. Kona\xc4\x8dno, u njenom mandatu partneri iz NATO-a odlu\xc4\x8dili su pozvati BiH da dostavi prvi Godi\xc5\xa1nji nacionalni program \xc4\x8dime bi bio aktiviran Akcijski plan za \xc4\x8dlanstvo u NATO-u. _NEWLINE_Nakon Op\xc4\x87ih izbora 2018. godine Dom naroda Federacije BiH imenuje Pende\xc5\xa1 za izaslanicu u Domu naroda Parlamentarne skup\xc5\xa1tine BiH iz reda hrvatskog naroda. _NEWLINE_Pede\xc5\xa1 se aktivno slu\xc5\xbei hrvatskim, bo\xc5\xa1nja\xc4\x8dki, engleskim i njema\xc4\x8dkim jezikom, a nositeljica je Grba op\xc4\x87ine Vitez i odlikovanja Republike Ma\xc4\x91arske \xc2\xa8Za nacionalnu obranu\xc2\xa8 Prvog reda od 2009. godine.\n_START_SECTION_\nPoliti\xc4\x8dki anga\xc5\xbeman\n_START_PARAGRAPH_\n\xc4\x8clan OO HDZ Vitez i \xc5\xbdO HDZ BiH \xc5\xbdSB od 1996. godine _NEWLINE__NEWLINE_Vije\xc4\x87nica u OV Vitez ( 1997. \xe2\x80\x93 2000.) _NEWLINE__NEWLINE_Vije\xc4\x87nica u OV Vitez (2000. \xe2\x80\x93 2003.) _NEWLINE__NEWLINE_Zastupnica u Saboru \xc5\xbdSB (2000. \xe2\x80\x93 2002.) _NEWLINE__NEWLINE_Zastupnica u Saboru \xc5\xbdSB (2002. \xe2\x80\x93 2003.) _NEWLINE__NEWLINE_Predsjednica OO HDZ BiH Vitez (2000. \xe2\x80\x93 2004. i 2011. \xe2\x80\x93 2012) _NEWLINE__NEWLINE_Predsjednica Z\xc5\xbd HDZ BIH KKK od 2016. godine _NEWLINE__NEWLINE_\xc4\x8clanica Predsjedni\xc5\xa1tva HDZ BiH'